title: 2005 /38/EK: A Bizottság határozata (2004. december 27.) a 2287/2003/EK tanácsi rendelet V. mellékletével összhangban a kikötőtől való távolmaradásra vonatkozó többletnapok Hollandia számára történő kiosztásáról (az értesítés a B(2004) 5269. számú dokumentummal történt)

text:
               21.1.2005

               HU

               Az Európai Unió Hivatalos Lapja

               L 19/75

      A BIZOTTSÁG HATÁROZATA

   (2004. december 27.)
   a 2287/2003/EK tanácsi rendelet V. mellékletével összhangban a kikötőtől való távolmaradásra vonatkozó többletnapok Hollandia számára történő kiosztásáról
   (az értesítés a B(2004) 5269. számú dokumentummal történt)
   (Csak a holland nyelvű szöveg hiteles)
   (2005/38/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2004. évre történő meghatározásáról szóló, 2003. december 19-i 2287/2003/EK tanácsi rendeletre (1), és különösen annak V. melléklete (6) bekezdése c) pontjára,
   mivel:

               (1)

               A 2287/2003/EK rendelet V. melléklete (6) bekezdésének a) pontja meghatározza azon napok számát, amelyek során egyes közösségi halászhajók az e melléklet (2) bekezdésében felsorolt földrajzi területek kikötőitől 2004. február 1. és 2004. december 31. között távol maradhatnak.

               (2)

               E melléklet (6) bekezdésének c) pontja lehetővé teszi a Bizottság számára, hogy a 2002. január 1-je óta megvalósított, e melléklet rendelkezései hatálya alatt álló halászhajók számára szánt területpihentetési programok eredményei alapján többletnapokat osszon ki, amelyek során a melléklet (4) bekezdésében említett halászfelszerelések valamelyikét szállító halászhajó távol maradhat a kikötőtől.

               (3)

               Hollandia 2002 és 2003 vonatkozásában adatokat nyújtott be a legalább 80 mm szembőségű merevítőrudas zsákhálóval halászó hajók területpihentetésével kapcsolatosan.

               (4)

               A benyújtott adatokra való tekintettel Hollandia számára többletnapokat kell kiosztani a 2287/2003/EK rendelet V. melléklete (4) bekezdése b) pontjában meghatározott halászati felszerelésekkel halászó hajókra vonatkozóan,

         ELFOGADTA EZT A HATÁROZATOT:
   1. cikk
   A 2287/2003/EK rendelet V. melléklete (6) bekezdése a) pontjában meghatározottakkal összefüggésben Hollandia részére minden naptári hónapban további két többletnap kerül kiosztásra a legalább 80 mm szembőségű merevítőrudas zsákhálóval halászó hajókra vonatkozóan.
   2. cikk
   Ennek a határozatnak a Holland Királyság a címzettje.

      Kelt Brüsszelben, 2004. december 27-én.

            a Bizottság részéről

         Joe BORG

            a Bizottság tagja

      (1)  HL L 344., 2003.12.31., 1. o. A legutóbb az 1928/2004/EK rendelettel (HL L 332., 2004.11.6., 5. o) módosított rendelet.


title: 2011/551/EU, Euratom: Az Európai Parlament határozata ( 2011. május 10. ) az Európai Oktatási, Audiovizuális és Kulturális Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről

text:
               27.9.2011

               HU

               Az Európai Unió Hivatalos Lapja

               L 250/75

         AZ EURÓPAI PARLAMENT HATÁROZATA
   (2011. május 10.)
   az Európai Oktatási, Audiovizuális és Kulturális Végrehajtó Ügynökség 2009-es pénzügyi évre vonatkozó költségvetésének végrehajtása alóli mentesítésről
   (2011/551/EU, Euratom)
   AZ EURÓPAI PARLAMENT,

               —

               tekintettel az Európai Unió 2009-es pénzügyi évre szóló általános költségvetésére (1),

               —

               tekintettel az Európai Unió 2009-es pénzügyi évre vonatkozó éves beszámolójára (SEC(2010) 963 – C7-0211/2010) (2),

               —

               tekintettel az Európai Oktatási, Audiovizuális és Kulturális Végrehajtó Ügynökség 2009-es pénzügyi évre vonatkozó végleges éves beszámolójára,

               —

               tekintettel a 2008. évi mentesítés nyomon követéséről szóló bizottsági jelentésre (COM(2010) 650) és az azt kísérő bizottsági szolgálati munkadokumentumokra (SEC(2010) 1437 és SEC(2010) 1438),

               —

               tekintettel a Bizottság 2009. évi igazgatási eredményeinek összefoglalásáról szóló, 2010. június 2-i bizottsági közleményre (COM(2010) 281),

               —

               tekintettel a Bizottságnak a 2009-ben elvégzett belső ellenőrzésekről szóló, a mentesítésért felelős hatóság számára készített éves jelentésére (COM(2010) 447) és az azt kísérő bizottsági szolgálati munkadokumentumra (SEC(2010) 994),

               —

               tekintettel a Számvevőszéknek az Európai Oktatási, Audiovizuális és Kulturális Végrehajtó Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (3),

               —

               tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a Tanács 2011. február 15-i ajánlására a 2009-es pénzügyi évre szóló költségvetés végrehajtására vonatkozóan a végrehajtó ügynökségeknek adandó mentesítésről (05893/2011 – C7-0054/2011),

               —

               tekintettel az EK-Szerződés 274., 275. és 276. cikkére, az Európai Unióról szóló szerződés 17. cikkének (1) bekezdésére, az Európai Unió működéséről szóló szerződés 317., 318. és 319. cikkére, valamint az Euratom-Szerződés 179a. és 180b. cikkére,

               —

               tekintettel az 1995/2006/EK, Euratom (5), valamint az 1525/2007/EK (6) rendelet által módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (7) és különösen annak 55., 145., 146. és 147. cikkére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (8) és különösen annak 14. cikke (3) bekezdésére,

               —

               tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló 58/2003/EK tanácsi rendelet alkalmazásában a végrehajtó hivatalok pénzügyi szabályozásáról szóló, 2004. szeptember 21-i 1653/2004/EK bizottsági rendeletre (9) és különösen annak 66. cikke első és második bekezdésére,

               —

               tekintettel az 58/2003/EK tanácsi rendelet alkalmazásában az oktatási, audiovizuális és kulturális területen működő közösségi programok irányítására létrehozott Európai Oktatási, Audiovizuális és Kulturális Végrehajtó Ügynökség létrehozásáról szóló, 2005. január 14-i 2005/56/EK bizottsági határozatra (10),

               —

               tekintettel eljárási szabályzatának 76. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a többi érintett bizottság véleményére (A7-0134/2011),

               A.

               mivel az Európai Unióról szóló Szerződés 17. cikkének (1) bekezdése értelmében a Bizottság végrehajtja a költségvetést és irányítja a programokat, és mindezt az Európai Unió működéséről szóló szerződés 317. cikkének értelmében a tagállamokkal együttműködésben, saját felelősségére végzi, a hatékony és eredményes pénzgazdálkodás elveinek tiszteletben tartásával,

               1.

               megadja a mentesítést az Európai Oktatási, Audiovizuális és Kulturális Végrehajtó Ügynökség igazgatója számára az ügynökség 2009-es pénzügyi évre szóló költségvetésének végrehajtására vonatkozóan;

               2.

               megjegyzéseit az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatok szerves részét képező állásfoglalásában foglalja össze;

               3.

               utasítja elnökét, hogy továbbítsa ezt a határozatot, az Európai Unió 2009-es pénzügyi évre szóló általános költségvetésének végrehajtására (III. szakasz – Bizottság és végrehajtó ügynökségek) vonatkozó mentesítésről szóló határozatot és az e határozatok szerves részét képező állásfoglalást az Európai Oktatási, Audiovizuális és Kulturális Végrehajtó Ügynökség igazgatójának, a Tanácsnak, a Bizottságnak, a Bíróságnak, valamint a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL L 69., 2009.3.13.

      (2)  HL C 308., 2010.11.12., 1. o.

      (3)  HL C 338., 2010.12.14., 65. o.

      (4)  HL C 308., 2010.11.12., 129. o.

      (5)  HL L 390., 2006.12.30., 1. o.

      (6)  HL L 343., 2007.12.27., 9. o.

      (7)  HL L 248., 2002.9.16., 1. o.

      (8)  HL L 11., 2003.1.16., 1. o.

      (9)  HL L 297., 2004.9.22., 6. o.

      (10)  HL L 24., 2005.1.27., 35. o.


title: A Tanács határozata (2001. április 9.) az egyrészről az Európai Közösség és másrészről a Macedónia Volt Jugoszláv Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről

text:
Fontos jogi nyilatkozat

|

32001D0330

Hivatalos Lap L 124 , 04/05/2001 o. 0001 - 0001

		A Tanács határozata(2001. április 9.)az egyrészről az Európai Közösség és másrészről a Macedónia Volt Jugoszláv Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodás megkötéséről(2001/330/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdése első albekezdésének első mondatával,tekintettel a Bizottság javaslatára,mivel:(1) Az egyrészről az Európai Közösség és azok tagállamai, és másrészről a Macedónia Volt Jugoszláv Köztársaság között 2001. április 9-én Luxembourgban aláírt stabilizációs és társulási megállapodás hatálybalépéséig jóvá kell hagyni az egyrészről az Európai Közösség és másrészről a Macedónia Volt Jugoszláv Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást.(2) Az e megállapodásban foglalt kereskedelmi rendelkezések kivételes természetűek; a stabilizációs és társulási folyamat keretében alkalmazott politikával kapcsolatosak, és harmadik országok tekintetében - a nyugat-balkáni országok kivételével - nem szolgálnak precedensül az Európai Unió számára a Közösség kereskedelempolitikáját illetően.(3) Ezt a megállapodást ezért a Közösség nevében jóvá kell hagyni,A KÖVETKEZŐKÉPPEN HATÁROZOTT:1. cikkAz egyrészről az Európai Közösség és másrészről a Macedónia Volt Jugoszláv Köztársaság közötti, a kereskedelemről és kereskedelemmel kapcsolatos ügyekről szóló ideiglenes megállapodást, az ehhez csatolt mellékleteket és jegyzőkönyveket, valamint a záróokmányhoz csatolt nyilatkozatokat a Közösség nevében a Tanács jóváhagyja.Az első bekezdésben említett szövegeket csatolták e határozathoz.2. cikkA Tanács elnöke felhatalmazást kap, hogy kijelölje a megállapodás 50. cikkében előírt értesítési okmánynak a Közösség nevében történő letétbehelyezésére jogosult személyeket.Kelt Luxembourgban, 2001. április 9-én.a Tanács részérőlaz elnökA. Lindh--------------------------------------------------


title: A Tanács 2008/651/KKBP/IB határozata ( 2008. június 30. ) az Európai Unió és Ausztrália közötti, az Európai Unióból származó utasnyilvántartási adatállomány (PNR) adatainak a légi fuvarozók általi feldolgozásáról és az Ausztrál Vámszolgálat részére történő továbbításáról szóló megállapodás Európai Unió részéről történő aláírásáról

text:
               8.8.2008

               HU

               Az Európai Unió Hivatalos Lapja

               L 213/47

         A TANÁCS 2008/651/KKBP/IB HATÁROZATA
   (2008. június 30.)
   az Európai Unió és Ausztrália közötti, az Európai Unióból származó utasnyilvántartási adatállomány (PNR) adatainak a légi fuvarozók általi feldolgozásáról és az Ausztrál Vámszolgálat részére történő továbbításáról szóló megállapodás Európai Unió részéről történő aláírásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. és 38. cikkére,
   mivel,

               (1)

               2008. február 28-án a Tanács úgy határozott, hogy felhatalmazza az elnökséget, hogy a Bizottság segítségével kezdjen tárgyalásokat az Európai Unió és Ausztrália közötti, az Európai Unióból származó utasnyilvántartási adatállomány (PNR) adatainak a légi fuvarozók általi feldolgozásáról és az Ausztrál Vámszolgálat részére történő továbbításáról szóló megállapodás megkötéséről. A tárgyalások sikeresek voltak, és egy megállapodástervezet született.

               (2)

               Ez a megállapodás részletes biztosítékokat tartalmaz az Ausztráliaból érkező vagy oda tartó utasszállító járatokhoz kapcsolódó, az Európai Unióból továbbított PNR-adatok védelme tekintetében.

               (3)

               Ausztrália és az Európai Unió szabályos időközönként felülvizsgálja a megállapodás végrehajtását, lehetővé teendő a felek számára, hogy e felülvizsgálat alapján meghozhassanak bármilyen, szükségesnek tartott intézkedést.

               (4)

               A megállapodást, annak későbbi időpontban történő megkötésére is figyelemmel alá kell írni.

               (5)

               A megállapodás – annak 15. cikke (2) bekezdése szerint – az aláírás napjától ideiglenesen alkalmazandó. A tagállamoknak ezért attól a naptól kezdődően a hatályos nemzeti jogszabályokkal összhangban végre kell hajtaniuk annak rendelkezéseit. Az erre vonatkozó nyilatkozatokat a megállapodás aláírásakor teszik meg,

         A KÖVETKEZŐKÉPPEN HATÁROZOTT:
   1. cikk
   Az Európai Unió nevében – az említett megállapodás megkötésére is figyelemmel – az Európai Unió és Ausztrália közötti, az Európai Unióból származó utasnyilvántartási adatállomány (PNR) adatainak a légi fuvarozók általi feldolgozásáról és az Ausztrál Vámszolgálat részére történő továbbításáról szóló megállapodás aláírása jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak az Európai Unió nevében történő aláírására jogosult személyt vagy személyeket, a megállapodás megkötésére is figyelemmel.
   3. cikk
   A megállapodás 15. cikkének (2) bekezdésével összhangban a megállapodás rendelkezéseit annak hatálybalépéséig a megállapodás aláírásának időpontjától kezdődően a hatályos nemzeti jogszabályokkal összhangban ideiglenesen alkalmazni kell. A mellékelt ideiglenes alkalmazásra vonatkozó nyilatkozatot az aláíráskor teszik meg.

      Kelt Brüsszelben, 2008. június 30-án.

            a Tanács részéről

            az elnök

         D. RUPEL

   MELLÉKLET
   Az Európai Unió és Ausztrália közötti, az európai unióból származó utas-nyilvántartási adatállomány (PNR) adatainak a légi fuvarozók általi feldolgozásáról és az ausztrál vámszolgálat részére történő továbbításáról szóló megállapodás aláírásakor az Európai Unió nevében teendő nyilatkozat

      „Ezt a megállapodást, annak hatálybalépéséig, az EU vagy tagállamai jogszabályaitól való eltérés, vagy azok módosítása nélkül, a tagállamok meglévő nemzeti jogszabályaik keretében, jóhiszeműen ideiglenesen alkalmazzák.”

    ---documentbreak---

               8.8.2008

               HU

               Az Európai Unió Hivatalos Lapja

               L 213/49

         FORDÍTÁS
   MEGÁLLAPODÁS
   az Európai Unió és Ausztrália között az Európai Uniós utasnyilvántartási adatállomány (PNR) adatainak a légi fuvarozók általi feldolgozásáról és az Ausztrál Vámhatóságnak való továbbításáról
   AZ EURÓPAI UNIÓ
   egyrészről, és
   AUSZTRÁLIA
   másrészről,
   AZZAL AZ ÓHAJJAL, hogy saját demokratikus társadalmuk és közös értékeik védelmének eszközeként hatékonyan lépjenek fel a terrorizmus és az ahhoz kapcsolódó bűncselekmények, valamint a nemzetközi jellegű más súlyos bűncselekmények, köztük a szervezett bűnözés megelőzése és az ellenük folytatott küzdelem területén,
   FELISMERVE, hogy az információcsere a terrorizmus és az ahhoz kapcsolódó bűncselekmények, valamint a nemzetközi jellegű más súlyos bűncselekmények, köztük a szervezett bűnözés elleni küzdelem kulcsfontosságú eleme, továbbá hogy e tekintetben az utas-nyilvántartási adatállomány (PNR) használata fontos eszköz,
   FELISMERVE, hogy a biztonság védelme érdekében és bűnüldözési célokból az európai uniós PNR-adatoknak a légi fuvarozók által az ausztrál vámhatóság részére történő továbbítását szabályozni kell,
   FELISMERVE a terrorizmus és az ahhoz kapcsolódó bűncselekmények, valamint a nemzetközi jellegű más súlyos bűncselekmények, köztük a szervezett bűnözés megelőzésének és az ellenük folytatott küzdelemnek a fontosságát az alapvető jogok és szabadságok, különösen a magánélet védelméhez és az adatvédelemhez fűződő jog tiszteletben tartása mellett,
   FELISMERVE, hogy az adatvédelemre vonatkozó európai uniós és ausztrál jogszabályok, politikák és elvek közös alapon nyugszanak, valamint hogy az ezen elvek végrehajtása terén tapasztalható eltérések nem akadályozhatják az Európai Unió és Ausztrália között e megállapodás értelmében folytatott együttműködést,
   TEKINTETTEL a polgári és politikai jogok nemzetközi egyezségokmányának a magánélet tiszteletben tartásához való jogra vonatkozó 17. cikkére,
   TEKINTETTEL az Európai Unióról szóló szerződés alapvető jogok tiszteletben tartásáról szóló 6. cikkének (2) bekezdésére, és különösen a magánélet tiszteletben tartásához és a személyes adatok védelméhez való alapvető jogokra,
   TEKINTETTEL az 1901-es vámtörvény (Customs Act 1901 – Cth) vonatkozó rendelkezéseire, és különösen annak 64AF szakaszára, amelynek értelmében az Ausztráliába vagy Ausztráliából járatot indító, illetve Ausztrálián át közlekedő minden nemzetközi légi személyszállítással foglalkozó üzemeltetőnek kérelemre PNR-adatokat kell szolgáltatnia az ausztrál vámhatóságnak, olyan mértékig, amennyire ezeket az adatokat a légi fuvarozó helyfoglalási és indulás-ellenőrzési rendszereiben egy adott módon vagy formában összegyűjtik, és a rendszerek ezeket tartalmazzák; tekintettel továbbá az 1985. évi vámigazgatási törvényre (Customs Administration Act 1985 – Cth), az 1958. évi migrációs törvényre (Migration Act 1958 – Cth), az 1914. évi, bűncselekményekre vonatkozó törvényre (Crimes Act 1914 – Cth), az 1988. évi adatvédelmi törvényre (Privacy Act 1988 – Cth) és az 1982. évi, az információ szabadságára vonatkozó törvényre (Freedom of Information Act 1982 – Cth),
   TUDOMÁSUL VÉVE az Európai Unió kötelezettségvállalását, amely szerint gondoskodni kell arról, hogy az EU-n belül feldolgozott adatokat tartalmazó helyfoglalási és indulás-ellenőrzési rendszerekkel és/vagy PNR-adatokkal rendelkező légi fuvarozókat semmi ne akadályozza abban, hogy megfeleljenek az európai uniós PNR-adatoknak az ausztrál vámhatóság számára e megállapodás értelmében való továbbítására vonatkozó ausztrál jogszabályoknak,
   MEGERŐSÍTVE, hogy e megállapodás nem teremt jogalapot az Európai Unió és Ausztrália, illetve e két fél valamelyike és bármely más állam között az európai uniós PNR-adatok vagy bármely más adatforma feldolgozásáról és továbbításáról a jövőben folytatandó megbeszélések vagy tárgyalások tekintetében, és
   TÖREKEDVE a felek között az EU és Ausztrália közötti partnerség szellemében folytatott együttműködés erősítésére és ösztönzésére,
   A KÖVETKEZŐKBEN ÁLLAPODOTT MEG:
   1. cikk
   Fogalommeghatározások
   E megállapodás alkalmazásában:

               a)

               „Felek”: az Európai Unió (EU) és Ausztrália.

               b)

               „Megállapodás”: ez a megállapodás és a melléklete, beleértve ezeknek a felek által jóváhagyott időnkénti módosításait. Erre a megállapodásra mint az EU és Ausztrália közötti PNR-megállapodásra kell hivatkozni.

               c)

               „Légi fuvarozók”: azok a légi fuvarozók, amelyek az EU tagállamainak területén feldolgozott adatokat tartalmazó helyfoglalási rendszerekkel és/vagy PNR-adatokkal rendelkeznek, és Ausztráliába vagy onnan induló, illetve azon keresztül közlekedő nemzetközi légiutas-szállító járatokat üzemeltetnek.

               d)

               „Vámhatóság”: az ausztrál vámhatóság.

               e)

               „Utas-nyilvántartási adatállomány (PNR-adatok)”: olyan adatállomány, amely az egyes utasoknak az utazáshoz kötelezően megadandó adatait tartalmazza, és amely minden olyan információt magában foglal, amely a légi fuvarozók helyfoglalási rendszereiben található foglalásoknak a jegykiállító és a részt vevő légitársaságok általi feldolgozásához és ellenőrzéséhez szükségesek.

               f)

               „Ausztrál PNR-rendszer”: a vámhatóság által a 4. cikk (1) bekezdésében említett átmeneti időszak lejártát követően alkalmazandó PNR-rendszer, amely a megállapodás értelmében – a melléklet 11. pontjában meghatározottak szerint – a légi fuvarozók által a vámhatóság számára továbbított, európai uniós PNR-adatok feldolgozására szolgál.

               g)

               „Helyfoglalási rendszer”: a légi fuvarozók helyfoglalási és indulás-ellenőrzési rendszerei.

               h)

               „Feldolgozás”: a személyes adatokkal automatikus vagy nem automatikus módon végzett bármely művelet vagy műveletek összessége, azaz gyűjtés, rögzítés, rendszerezés, tárolás, átalakítás vagy megváltoztatás, visszakeresés, betekintés, felhasználás, továbbá továbbítás, terjesztés vagy egyéb módon való hozzáférhetővé tétel révén történő adatátadás, összehangolás vagy összekapcsolás, zárolás, törlés vagy megsemmisítés.

               i)

               „EU-s PNR-adatok”: e megállapodás értelmében a vámhatóságnak továbbított PNR-adatok.

               j)

               „Súlyos bűncselekmény”: olyan cselekmény, amely legalább négy évig terjedő szabadságvesztéssel vagy annál súlyosabb büntetéssel sújtható.

         2. cikk
   Hatály
   (1)   Ausztrália gondoskodik arról, hogy a vámhatóság e megállapodásnak megfelelően dolgozza fel az európai uniós PNR-adatokat.
   (2)   Az EU gondoskodik arról, hogy a légi fuvarozókat semmi ne akadályozza abban, hogy megfeleljenek az EU-s PNR-adatoknak a vámhatóság számára e megállapodás értelmében való továbbítására vonatkozó ausztrál jogszabályoknak.
   3. cikk
   Megfelelőség
   E megállapodásnak a vámhatóság általi betartása a vonatkozó uniós adatvédelmi jogszabályok értelmében megfelelő védelmi szintet biztosít az e megállapodás értelmében a vámhatóságnak továbbított EU-s PNR-adatok tekintetében.
   4. cikk
   Hozzáférési módszer
   (1)   A vámhatóság legkésőbb két éven belül e megállapodás aláírásának időpontját követően áttér az 1. cikk f) pontjában meghatározott, az EU-s PNR-adatokra vonatkozó ausztrál PNR-rendszerre. Ezen átmeneti időszak alatt úgy tekintendő, hogy az e megállapodásban szereplő, a PNR-adatok átadására való hivatkozások magukban foglalják a vámhatóságnak a (2) bekezdésben leírt jelenlegi rendszer szerinti hozzáférését a PNR-adatokhoz.
   (2)   Az átmeneti időszak során a vámhatóság a jelenlegi PNR-rendszert alkalmazza, amely csak a repülőterekre érkezéskor végzett vizsgálattal kapcsolatos egyes körülmények, vagy bűncselekmény elkövetése esetén tárol adatokat. A jelenlegi rendszer megengedi a melléklet 9. pontjában meghatározott, a légi fuvarozók helyfoglalási rendszereiben foglalt adatmezőkhöz való, valós idejű, online elektronikus hozzáférést.
   5. cikk
   Az EU-s PNR-adatok céljának korlátozása
   (1)   A vámhatóság az EU-s PNR-adatokat és az ezekből származó egyéb személyes információkat kizárólag az alábbiak megelőzése, illetve az alábbiak elleni küzdelem céljából dolgozza fel:

               i.

               terrorizmus és az ahhoz kapcsolódó bűncselekmények;

               ii.

               nemzetközi jellegű, súlyos bűncselekmények, beleértve a szervezett bűnözést is;

               iii.

               a fenti bűncselekmények miatt elrendelt letartóztatás, illetve kiadott elfogatóparancs előli szökés.

         (2)   Az EU-s PNR-adatok eseti alapon feldolgozhatók abban az esetben is, ha ez az adatalany vagy más személyek létfontosságú érdekeinek védelméhez szükséges, különösen az adatalany vagy más személyek halálának vagy súlyos sérülésének kockázata, vagy a közegészségre jelentett jelentős kockázat esetén, különösen a nemzetközileg elismert előírásokban – mint például az Egészségügyi Világszervezet 2005. évi nemzetközi egészségügyi szabályzatában – megköveteltek alapján.
   (3)   Ezenkívül az EU-s PNR-adatok eseti alapon abban az esetben is feldolgozhatók, ha a feldolgozást valamely bírósági határozat vagy ausztrál jogszabály a közigazgatás felügyelete és elszámoltathatósága céljából kifejezetten elrendeli, beleértve az 1982. évi, az információ szabadságára vonatkozó törvény (Freedom of Information Act 1982 – Cth), az emberi jogi és esélyegyenlőségi bizottságra vonatkozó, 1986. évi törvény (Human Rights and Equal Opportunity Commission Act 1986 – Cth), az 1988. évi adatvédelmi törvény (Privacy Act 1988 – Cth), a főkönyvvizsgálóra vonatkozó, 1997. évi törvény (Auditor-General Act 1997 – Cth) vagy az ombudsmanra vonatkozó, 1976. évi törvény (Ombudsman Act 1976 – Cth) alapján támasztott követelményeket. Ha az ausztrál jogszabályok módosításai – amelyekről Ausztrália a 6. cikk szerint közlést küld – kiterjesztik azon EU-s PNR-adatok körét, amelyeket az 5. cikk (3) bekezdése szerint fel kell dolgozni, az EU a 10. és 13. cikk rendelkezéseire hivatkozhat.
   6. cikk
   A megállapodást érintő jogszabályokról való tájékoztatás
   A vámhatóság tájékoztatja az EU-t minden olyan ausztrál jogszabály elfogadásáról, amely közvetlenül kapcsolódik az e megállapodásban meghatározott EU-s PNR-adatok védelméhez.
   7. cikk
   A magánszemélyek személyes adatainak védelme
   (1)   Ausztrália olyan rendszert alakít ki, amelyhez állampolgárságuktól vagy a lakóhelyük szerinti országtól függetlenül magánszemélyek is hozzáférhetnek, hogy saját személyes adataikat megtekinthessék és helyesbíthessék. Az ausztrál kormányzati szervek által tárolt EU-s PNR-adatokra az 1988. évi adatvédelmi törvény (Privacy Act 1988 – Cth) értelmében biztosított védelem az egyén állampolgárságától vagy a lakóhelye szerinti országtól függetlenül alkalmazandó.
   (2)   A vámhatóság szigorúan az e megállapodásban meghatározott adatvédelmi előírásokkal és Ausztrália vonatkozó jogszabályaival összhangban, – különösen állampolgárságon vagy lakóhely szerinti országon alapuló – megkülönböztetés nélkül dolgozza fel a továbbított EU-s PNR-adatokat és kezeli az adatfeldolgozás által érintett adatalanyokat.
   8. cikk
   A magánszemélyek és a nyilvánosság tájékoztatása
   A vámhatóság nyilvánosságra hozza – többek között az utazóközönség számára – a PNR-adatok feldolgozásával kapcsolatos információkat, például általános tájékoztatást nyújt arról a hatóságról, amelynek hatáskörében az adatokat gyűjtik, az adatgyűjtés céljáról, az adatvédelemről, az adatmegosztás módjáról és kiterjedéséről, a lehetséges jogorvoslati eljárásokról, valamint a kérdésekkel, problémákkal megkereshető személyek elérhetőségi adatairól.
   9. cikk
   A végrehajtás közös felülvizsgálata
   Ausztrália és az EU a megállapodás hatékony végrehajtásának kölcsönös biztosítása céljából rendszeres időközönként felülvizsgálja e megállapodás végrehajtását, beleértve az adatvédelmi és adatbiztonsági garanciákat. A felülvizsgálat során az EU-t az Európai Bizottság Jogérvényesülés, Szabadság és Biztonság Főigazgatósága képviseli, beleértve az adatvédelmi és bűnüldözési hatóságok képviselőit is, Ausztráliát pedig a megfelelő rangidős ausztrál kormánytisztviselő vagy köztisztviselő, vagy egy közösen kijelölt tisztviselő képviseli. Az EU és Ausztrália kölcsönösen meghatározza a felülvizsgálatok részletes szabályait.
   10. cikk
   A jogviták rendezése
   A felek között e megállapodás értelmezésével, alkalmazásával vagy végrehajtásával kapcsolatban felmerülő jogvitákat a felek közötti konzultációval vagy tárgyalással kell rendezni, és a felek azok rendezése céljából nem fordulnak harmadik félhez vagy bírósághoz.
   11. cikk
   A megállapodás módosításai és felülvizsgálata
   (1)   A felek írásban megállapodhatnak e megállapodás módosításáról. A módosítások csak azt követően lépnek hatályba, hogy a felek teljesítették a szükséges belső követelményeket, ezt követően pedig a felek által elfogadott időpontban.
   (2)   A felek négy évvel a megállapodás aláírását követően felülvizsgálhatják a megállapodásban foglalt feltételeket. Ezen időtartam ellenére abban az esetben, ha az Európai Unióban PNR-rendszert hoznak létre, a megállapodást felül kell vizsgálni, ha és amikor ez elősegíti az Európai Unió PNR-rendszerének működését vagy e megállapodás végrehajtását.
   (3)   Felülvizsgálat esetén Ausztrália mindent megtesz annak érdekében, hogy megkönnyítse az Európai Unió PNR-rendszerének működését.
   12. cikk
   Az adatáramlás felfüggesztése
   (1)   Az EU-s tagállamok illetékes hatóságai gyakorolhatják a vámhatóság felé való adatáramlás felfüggesztésére vonatkozó, meglévő hatáskörüket abból a célból, hogy megvédjék a magánszemélyeket személyes adataik feldolgozása tekintetében, amennyiben alaposan valószínűsíthető, hogy az e megállapodásban meghatározott védelmi előírásokat megsértették, ha okkal feltételezhető, hogy a vámhatóság nem teszi meg, vagy nem fogja megtenni a szükséges és időszerű lépéseket annak érdekében, hogy rendezze a szóban forgó ügyet, és az adattovábbítás folytatása az érintett személy számára súlyos károk közvetlen kockázatával jár.
   (2)   Az EU-s tagállamok illetékes hatóságainak az adott körülmények között ésszerű erőfeszítéseket kell tenniük annak érdekében, hogy értesítsék a vámhatóságot, és lehetőséget adjanak számára a reagálásra, az alábbiak szerint: az adattovábbítás felfüggesztését értesítésnek kell megelőznie, amely kellő időt hagy arra, hogy ezalatt a vámhatóság és az EU-s tagállamok érintett illetékes hatóságai megoldás keresésére törekedjenek; az EU értesíti Ausztráliát bármely ilyen megoldásról. Az EU tájékoztatja Ausztráliát a hatáskörök e cikk alapján való gyakorlására vonatkozó döntésről.
   (3)   A felfüggesztést meg kell szüntetni, amint Ausztrália számára hitelt érdemlően teljesülnek a biztonsági követelmények, és erről Ausztrália értesíti az EU-s tagállamok érintett illetékes hatóságait és az EU-t.
   13. cikk
   A megállapodás megszűnése
   (1)   Ezt a megállapodást a felek diplomáciai úton történő értesítéssel bármikor felmondhatják. A felmondás az erről szóló értesítés másik féllel való közlésétől számított kilencvenedik (90.) napon lép hatályba.
   (2)   E megállapodás megszűnése ellenére a megállapodás alapján az ausztrál hatóságok birtokában lévő EU-s PNR-adatok feldolgozása az abban foglalt védelmi előírásoknak megfelelően folytatódik.
   (3)   Ez a megállapodás és az abból származó, a 13. cikk (2) bekezdésében foglalt kötelezettségektől eltérő kötelezettségek az aláírás időpontját követően hét évvel hatályukat vesztik, kivéve, ha a felek kölcsönösen megállapodnak a megállapodás helyettesítéséről.
   14. cikk
   A jogszabályoktól való eltérés céljának kizárása
   E megállapodásnak nem célja az ausztrál, az EU-s vagy a tagállami jogszabályoktól való eltérés. Ez a megállapodás nem keletkeztet az e megállapodásban kifejezetten említettől eltérő semmilyen jogot vagy előnyt, sem pedig jogorvoslati lehetőséget a magánszemélyek vagy más, magánjogi vagy közjogi jogalanyok részére, illetve nem ruház rájuk ilyeneket.
   15. cikk
   Hatálybalépés, ideiglenes alkalmazás, nyelvek
   (1)   Ez a megállapodás az azon időpontot követő hónap első napján lép hatályba, amikor a felek értesítették egymást az ehhez szükséges belső eljárásaik befejezéséről.
   (2)   Ezt a megállapodást az aláírás időpontjától ideiglenesen kell alkalmazni.
   (3)   Kelt Brüsszelben, 2008. június hónap harmincadik napján, két eredeti példányban, angol nyelven. A megállapodás elkészül bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelveken is, és a felek e nyelvi változatokat diplomáciai jegyzékváltás útján hagyják jóvá. A jóváhagyást követően az e nyelveken készült változatok egyaránt hitelesek.

         AZ EURÓPAI UNIÓ RÉSZÉRŐL

         AUSZTRÁLIA RÉSZÉRŐL

   MELLÉKLET
   Az EU-s utas-nyilvántartási adatállomány (PNR) ausztrál feldolgozása

               1.

               A vámhatóság kizárólag az Ausztráliába, Ausztráliából és azon át utazó utasokra vonatkozóan kér EU-s PNR-adatokat. Ebbe beletartoznak a vízummal vagy vízum nélkül Ausztrálián átutazó utasok. A vámhatóság számára hozzáférhető EU-s PNR-adatok magukban foglalják valamennyi olyan PNR-adatot, amikor az utas útvonalterve vagy az adott légi járatok rendes útvonala ausztráliai úti célt vagy közbülső leszállást jelöl meg.

         Az EU-s PNR-adatok közlése
   Az adatok közlése az ausztráliai kormányon belül

               2.

               A vámhatóság a megállapodás 5. cikkének (1) bekezdésében említett célokból Ausztrálián belül kizárólag az e mellékletben szereplő listában felsorolt, azon ausztrál kormányzati szervekkel és hivatalokkal közöl EU-s PNR-adatokat, amelyek feladatai közvetlenül kapcsolódnak e megállapodás 5. cikkéhez.

               3.

               Ez a lista a felek közötti jegyzékváltással módosítható abból a célból, hogy tartalmazza a következőket:

                           i.

                           a listán már felsorolt szervek vagy hivatalok utódai; és

                           ii.

                           az e megállapodás kezdetét követően létrehozott új szervek vagy hivatalok

                     amelyek feladatai közvetlenül kapcsolódnak e megállapodás 5. cikkének (1) bekezdéséhez.

               4.

               Az EU-s PNR-adatokat kizárólag a listán felsorolt hatóságokkal lehet szükség esetén közölni, írásbeli kérelemre adott válaszul és eseti alapon. A 7. és 8. cikknek megfelelően a vámhatóság csak azt követően tesz közzé az EU-s PNR-adatokat, hogy e megállapodás alkalmazásában felmérte az adott kérelem relevanciáját. A vámhatóság nyilvántartja az adatok ilyen jellegű közlését.

               5.

               A vámhatóság csak olyan EU-s PNR-adatokat közölhet nagy mennyiségben a listán felsorolt hatóságokkal, amelyeket oly módon anonimizáltak, hogy az adatalany nem azonosítható be. A listán felsorolt hatóságok ezeket az anonimizált adatokat kizárólag a megállapodás 5. cikkének (1) bekezdésében megjelölt célokhoz kapcsolódó statisztikák, részletes és tendenciaelemzések, longitudinális vizsgálatok és profilkészítés céljából dolgozhatják fel. A vámhatóság semmi esetre sem közölheti nagy mennyiségben a listán felsorolt hatóságokkal az alábbi EU-s PNR-adatokat:

                           iv.

                           név (nevek);

                           vi.

                           a PNR-ben szereplő egyéb nevek, ideértve az utazók számát;

                           vii.

                           valamennyi rendelkezésre álló elérhetőségi információ (ideértve a kibocsátóra vonatkozó információt is);

                           xvii.

                           általános megjegyzések, ideértve az egyéb kiegészítő információkat (OSI), a különleges szolgáltatásra vonatkozó információkat (SSI) és a különleges szolgáltatásra vonatkozó kérelmeket (SSR); és

                           xviii.

                           bármely begyűjtött, előzetes utas-ellenőrzési (Advance Passenger Processing – APP) vagy előzetes utasinformációs (Advance Passenger Information – API) adat.

         Az adatok közlése harmadik országok kormányaival

               6.

               A vámhatóság kizárólag azokkal a meghatározott harmadik országbeli kormányhatóságokkal közöl EU-s PNR-adatokat, amelyek feladatai közvetlenül kapcsolódnak a megállapodás 5. cikkének (1) bekezdésében megjelölt célokhoz. Az ilyen közlésre eseti alapon kerülhet sor abban az esetben, ha ez a megállapodás 5. cikkének (1) bekezdésében felsorolt bűncselekmények megelőzéséhez vagy az azok elleni küzdelemhez szükséges. A vámhatóság nyilvántartja az adatok ilyen jellegű közlését.

         Adatközlés – az 1985. évi vámigazgatási törvény (Customs Administration Act 1985 – Cth)

               7.

               A 2–6. pont szerinti bármely adatközlésnek ezenkívül meg kell felelnie az 1985. évi vámigazgatási törvény 16. szakaszának és az 1988. évi adatvédelmi törvénynek (Privacy Act 1988 – Cth), amelyek együttesen arról rendelkeznek, hogy az a személy, szerv vagy hivatal, amellyel személyes adatokat közöltek, ezeket az adatokat nem használhatja fel más célra, illetve azt más célból nem fedheti fel, mint amelyre azt számára átadták.

               8.

               Amikor a vámhatóság az 1985. évi vámigazgatási törvény 16. szakasza értelmében EU-s PNR-adatokat közöl az ausztrál kormányhatóságokkal vagy harmadik országok kormányhatóságaival, a közlés feltételeként az alábbiakat határozza meg az adatok címzettje számára:

                           i.

                           az EU-s PNR-adatok a vámhatóság engedélye nélkül másokkal nem közölhetők, amely engedélyt a vámhatóság kizárólag a megállapodás 5. cikkének (1) bekezdésében megjelölt célokból, illetve az ausztrál kormányhatóságok esetében a megállapodás 5. cikkének (2) és (3) bekezdése alapján adja meg;

                           ii.

                           az adatok címzettjének az EU-s PNR-adatokat az adatalanyra vonatkozó, bűnüldözési szempontból érzékeny, bizalmas személyes adatként kell kezelnie;

                           iii.

                           a szükséghelyzeteket kivéve, amikor az adatalany vagy mások életét vagy fizikai biztonságát veszély fenyegeti, az adatok címzettjének ugyanolyan adatvédelmi követelményeket kell alkalmaznia az EU-s PNR-adatokra, mint amelyeket a megállapodás meghatároz, beleértve az adatmegőrzés időtartamára vonatkozó követelményeket is.

         Az összegyűjtött információ fajtái

               9.

               Az összegyűjtött EU-s PNR-adatok fajtái:

                           i.

                           PNR-helymeghatározó kód;

                           ii.

                           a foglalás/jegykiállítás időpontja;

                           iii.

                           az utazás tervezett időpontja(i);

                           iv.

                           név (nevek);

                           v.

                           törzsutasstátusra és kedvezményekre vonatkozóan rendelkezésre álló információk (szabadjegyek, upgrade, azaz a kiszolgálási osztály szintjének emelése stb.);

                           vi.

                           a PNR-ben szereplő egyéb nevek, ideértve az utazók számát;

                           vii.

                           valamennyi rendelkezésre álló elérhetőségi információ (ideértve a kibocsátóra vonatkozó információt is);

                           viii.

                           valamennyi rendelkezésre álló fizetési/számlázási információ (kivéve a hitelkártyával vagy bankszámlával kapcsolatos, az utazási tranzakcióhoz nem kötődő tranzakciós adatokat);

                           ix.

                           az utazás útvonalával kapcsolatos információk meghatározott PNR esetében;

                           x.

                           utazási iroda/utazási ügynök;

                           xi.

                           code share (megosztott járattal kapcsolatos) információ;

                           xii.

                           megosztott/kettős információ;

                           xiii.

                           az utas utazási státusa (ideértve a visszaigazolásokat és az utasfelvételi státust);

                           xiv.

                           a jegy kiállításával kapcsolatos információk, ideértve a repülőjegy számát, a csak odaútra szóló jegyeket és az automatikus árlekérdezést (ATFQ);

                           xv.

                           valamennyi poggyászadat;

                           xvi.

                           az ülésre vonatkozó adatok, ideértve az ülésszámot;

                           xvii.

                           általános megjegyzések, ideértve az egyéb kiegészítő információkat (OSI), a különleges szolgáltatásra vonatkozó információkat (SSI) és a különleges szolgáltatásra vonatkozó kérelmeket (SSR);

                           xviii.

                           bármely begyűjtött, előzetes utas-ellenőrzési (Advance Passenger Processing – APP) vagy előzetes utasinformációs (Advance Passenger Information – API) adat;

                           xix.

                           az i–xviii. pontban felsorolt PNR-adatok módosításai.

               10.

               A PNR-adatok olykor érzékeny adatokat tartalmaznak, nevezetesen faji vagy etnikai hovatartozásra, politikai véleményre, vallási vagy világnézeti meggyőződésre, szakszervezeti tagságra, valamint egészségi állapotra vagy szexuális életre vonatkozó személyes adatot („érzékeny EU-s adatok”). A vámhatóságnak minden ilyen érzékeny EU-s adatot ki kell szűrnie, és ezeket minden további feldolgozás nélkül törölnie kell.

         Az EU-s PNR-adatok átadása

               11.

               A vámhatóság együttműködik az egyes légi fuvarozókkal annak garantálása céljából, hogy az EU-s PNR-adatok továbbítására vonatkozó követelmények ésszerűek és arányosak legyenek, és megfeleljenek annak az igénynek, hogy biztosítsák az EU-s PNR-adatok időszerűségét, megfelelőségét és teljességét.
               Normál körülmények között a vámhatóság 72 órával a menetrend szerinti indulás előtt kéri az EU-s PNR-adatok első továbbítását, és egy adott járat tekintetében az EU-s PNR-adatoknak legfeljebb csak öt rutinszerű továbbítását kéri. A 72 órás időtartamtól függetlenül a vámhatóság további ad hoc átadásokat kérhet, ha ez szükséges ahhoz, hogy a járatot, járatokat vagy az útvonalat fenyegető konkrét veszélyekre vagy egyéb, az e megállapodás 5. cikkének (1) bekezdésében meghatározott céllal kapcsolatos körülményekre való reagálásban segítséget tudjon nyújtani. Mérlegelési jogköre gyakorlása során a vámhatóság az ésszerűség és az arányosság jegyében jár el.

         Adatmegőrzés

               12.

               A vámhatóság azt követően, hogy megkapta az EU-s PNR-adatokat, azokat legfeljebb három és fél évig őrzi meg, amelyet követően az adatok további két évre archiválhatók. Az archivált PNR-adatokhoz csak eseti alapon, nyomozási célokból lehet hozzáférni.

               13.

               A 12. ponttól eltérően a vámhatóság által anonimizált EU-s PNR-adatokat nem kell archiválni, ugyanakkor azokat a vámhatóság vagy más szervek semmiképpen sem őrizhetik meg öt és fél évnél hosszabb ideig attól a dátumtól számítva, amikor azokat a vámhatóság megkapta.

               14.

               Ennek az időszaknak a végén a vámhatóság törli az EU-s PNR-adatokat, a 15. pontban említettek kivételével.

               15.

               A folyamatban lévő bírósági eljáráshoz vagy nyomozáshoz kapcsolódó adatok mindaddig megőrizhetők, amíg az eljárás vagy a nyomozás le nem zárul. Az adatmegőrzés kérdését a megállapodás 11. cikk szerinti felülvizsgálata részeként kell kezelni.

         Hozzáférés és helyesbítés
   A magánélet védelme

               16.

               Az 1988. évi adatvédelmi törvény (Privacy Act 1988 – Cth) szabályozza a legtöbb ausztrál kormányzati szerv és hivatal birtokában lévő személyes adat gyűjtését, felhasználását, tárolását, közlését, biztonságát, megváltoztatását és az ahhoz való hozzáférést. Az adatvédelmi törvény a vámhatóságra is kiterjed, és annak az EU-s PNR-adatokat e törvénnyel összhangban kell kezelnie.

         A PNR-adatok és -információk közlése

               17.

               A valamely magánszemély által vagy nevében szolgáltatott PNR-adatokat az adatvédelmi törvénnyel és az információ szabadságára vonatkozó, 1982. évi törvénnyel (Freedom of Information Act 1982 – Cth) összhangban kell a magánszeméllyel kérésre közölni. A vámhatóság nem hoz nyilvánosságra PNR-adatokat, hanem azokat csak az adatalanyokkal vagy a nevükben eljáró személyekkel közli az ausztrál jog szerint. A PNR-ben szereplő, a kérelmező által szolgáltatott információhoz való hozzáférésre irányuló kérelmeket a vámhatósághoz lehet benyújtani.

         Adatvédelmi intézkedések – Az 1988. évi adatvédelmi törvény

               18.

               A vámhatóság által őrzött, az adatvédelmi törvény értelmében és alkalmazásában „személyes adatnak” minősülő személyes adatoknak meg kell felelniük az e törvényben az ilyen adatok védelmére előírt követelményeknek. A vámhatóságnak a PNR-adatokat az adatvédelmi törvénynek megfelelően kell kezelnie, különösen az ilyen adatok gyűjtését, felhasználását, tárolását, biztonságát, megváltoztatását, közlését és az ahhoz való hozzáférést tekintve.

               19.

               A magánszemélyek PNR-adataik vámhatóság általi kezelésével kapcsolatban közvetlenül a vámhatósághoz, majd – az adatvédelmi törvény értelmében – az adatvédelmi biztoshoz („Privacy Commissioner”) fordulhatnak panasszal.

         Adatvédelmi intézkedések – Az adatvédelem vizsgálata

               20.

               Ausztrália független adatvédelmi biztosa megvizsgálhatja azt, hogy az egyes szervek tiszteletben tartják-e az adatvédelmi törvényt, valamint nyomon követheti és megvizsgálhatja, hogy a vámhatóság milyen mértékig tartja be ezt a törvényt.

               21.

               Az adatvédelmi törvény értelmében a vámhatóságnak ki kell alakítania egy rendszert az adatvédelmi biztos hivatala számára, hogy rendszeres hivatalos vizsgálatot végezzen az EU-s PNR-adatok vámhatóság általi felhasználásának, kezelésének, az azokhoz való hozzáférési politikáknak és eljárásoknak valamennyi szempontját illetően. Ezenkívül a vámhatóság rendelkezik egy saját belső ellenőrzési programmal is, amelynek célja az utasinformációk és az EU-s PNR-adatok legmagasabb szintű védelme.

         Adatvédelmi intézkedések – Az információ szabadságára vonatkozó, 1982. évi törvény

               22.

               Az információ szabadságára vonatkozó törvény a vámhatóságra is kiterjed, amely előírja a vámhatóság számára, hogy a törvényben foglalt kivételekre és mentességekre is figyelemmel dokumentumokat adjon át az azokat kérő bármely személy számára. E törvény értelmében a mentességekre vonatkozó határozatokat eseti alapon kell meghozni. Az információ szabadságára vonatkozó törvény több olyan mentességet tartalmaz, amelynek célja az érzékeny információk védelme, így többek között a nemzetbiztonságot, a védelmet, a nemzetközi kapcsolatokat, a bűnüldözést, valamint a közbiztonság és a magánélet védelmét érintő dokumentumok közlésének védelmére vonatkozó mentességeket. A vámhatóságnak egy hónappal azt követően, hogy határozatot hoz az EU-s PNR-adatoknak az információ szabadságára vonatkozó törvény értelmében való közléséről, tájékoztatnia kell az EU-t az ilyen határozatokról.

               23.

               A vámhatóság adatbázisában tárolt PNR-adatok helyesbítésére vonatkozó kérelmeket az információ szabadságára vonatkozó törvény és az adatvédelmi törvény értelmében közvetlenül a vámhatósághoz lehet benyújtani.

         Egyéb védelmi intézkedések – Az ombudsmanra vonatkozó, 1976. évi törvény

               24.

               Az ombudsmanra vonatkozó, 1976. évi törvény alapján a légi utasoknak jogukban áll a nemzetközösségi ombudsmanhoz fordulni azokkal a panaszaikkal, amelyek a vámhatóságnak a vámvizsgálat során velük szemben tanúsított bánásmódjával kapcsolatosak.

         A vámhatóságnak a PNR-adatok biztonságával kapcsolatos intézkedései

               25.

               A vámhatóság továbbra is fenntartja az alábbi adatbiztonsági intézkedéseket:

                           i.

                           a vámhatóságon belül korlátozott számú, olyan tisztviselő rendelkezhet a PNR-adatokhoz való hozzáféréssel, akiket a vámhatóság vezérigazgatója az 1901-es vámtörvény értelmében a PNR-adatok feldolgozása céljából erre külön felhatalmaz; és

                           ii.

                           a PNR-adatokra vonatkozóan átfogó fizikai és elektronikus védelmi rendszert kell kialakítani, konkrétan egy számítógépes rendszert és hálózatot, amely

                                       a)

                                       elkülöníti a PNR-adatokat a vámhatóság általános adatkörnyezetétől, és a vámhatóság összes többi informatikai rendszerétől és hálózatától külön van választva;

                                       b)

                                       Ausztráliában a vámhatóság biztonságos, korlátozottan hozzáférhető területén található; és

                                       c)

                                       a PNR-adatokhoz való hozzáféréshez biztonságos, több szintű bejelentkezést kér.

         Végrehajtás

               26.

               Az ausztrál jogszabályok értelmében az ausztrál adatvédelmi törvények és szabályok megsértése esetén és az információk jogosulatlan közzététele esetén közigazgatási, polgári és bűnügyi végrehajtási intézkedések állnak rendelkezésre, köztük az adatalanyok azon joga, hogy közigazgatási vagy bírósági jogorvoslattal éljenek. Például az 1914. évi, bűncselekményekre vonatkozó törvény, az 1999. évi közszolgálati törvény, az 1985. évi vámigazgatási törvény, az ausztrál szövetségi rendőrségre vonatkozó, 1979. évi törvény és a mellékelt listán felsorolt szervek belső fegyelmi kódexei egészen a szabadságvesztésig terjedő szankciókat írnak elő a jogszabályok megsértése esetén.

         Együttműködés

               27.

               A rendőri és igazságügyi együttműködés előmozdítása érdekében a vámhatóság ösztönzi a PNR-adatokból származó analitikus információnak a hatáskörrel rendelkező ausztrál kormányhatóságok által az érintett uniós tagállamok rendőri és igazságügyi hatóságai, és adott esetben az Europol és az Eurojust részére történő átadását, az EU joghatóságán belül rendelkezésre álló adatvédelmi intézkedések megfelelőségének az ausztrál kormány általi értékelésére is figyelemmel.

         A melléklethez csatolt lista
   A melléklet 2. pontja alkalmazásában betűrendben az alábbi szervek és hivatalok szerepelnek a listán:

               1.

               Australian Crime Commission (ausztrál bűnügyi bizottság);

               2.

               Australian Federal Police (ausztrál szövetségi rendőrség);

               3.

               Australian Security Intelligence Organisation (ausztrál biztonsági hírszerzési szervezet);

               4.

               Commonwealth Director of Public Prosecutions (nemzetközösségi ügyészségi hivatal); és

               5.

               Department of Immigration and Citizenship (bevándorlási és állampolgársági ügyekkel foglalkozó minisztérium).


title: 2011/194/EU: A Tanács határozata ( 2011. március 7. ) az Európai Unió és Brazília, Costa Rica, Ecuador, Guatemala, Honduras, Kolumbia, Mexikó, Nicaragua, Panama, Peru és Venezuela közötti genfi banánkereskedelmi megállapodás, valamint az Európai Unió és az Amerikai Egyesült Államok közötti banánkereskedelmi megállapodás megkötéséről

text:
               4.4.2011

               HU

               Az Európai Unió Hivatalos Lapja

               L 88/66

         A TANÁCS HATÁROZATA
   (2011. március 7.)
   az Európai Unió és Brazília, Costa Rica, Ecuador, Guatemala, Honduras, Kolumbia, Mexikó, Nicaragua, Panama, Peru és Venezuela közötti genfi banánkereskedelmi megállapodás, valamint az Európai Unió és az Amerikai Egyesült Államok közötti banánkereskedelmi megállapodás megkötéséről
   (2011/194/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               A 2010/314/EU tanácsi határozatnak (1) megfelelően, az Európai Unió és Brazília, Costa Rica, Ecuador, Guatemala, Honduras, Kolumbia, Mexikó, Nicaragua, Panama, Peru és Venezuela közötti genfi banánkereskedelmi megállapodást, valamint az Európai Unió és az Amerikai Egyesült Államok közötti banánkereskedelmi megállapodást 2010. május 31-én, illetve 2010. június 8-án – figyelemmel egy későbbi időpontban történő megkötésükre – az Unió nevében aláírták.

               (2)

               A két megállapodást jóvá kell hagyni,

         ELFOGADTA EZT A HATÁROZATOT:
   1. cikk
   A következő megállapodásokat jóvá kell hagyni:

               a)

               az Európai Unió és Brazília, Costa Rica, Ecuador, Guatemala, Honduras, Kolumbia, Mexikó, Nicaragua, Panama, Peru és Venezuela közötti genfi banánkereskedelmi megállapodás (2) (a továbbiakban: a genfi megállapodás);

               b)

               az Európai Unió és az Amerikai Egyesült Államok közötti banánkereskedelmi megállapodás (3) (a továbbiakban: az EU–USA megállapodás).

         2. cikk
   A Tanács elnöke felhatalmazást kap a genfi megállapodás (8) bekezdésének a) pontjában és az EU–USA megállapodás (6) bekezdésében előírt értesítésnek az Unió nevében történő megtételére jogosult személy(ek) kijelölésére, hogy kifejezze az Unió azon egyetértését, hogy az említett megállapodásokat magára nézve kötelezőnek tekinti.
   3. cikk
   Ez a határozat az elfogadása napján lép hatályba.

      Kelt Brüsszelben, 2011. március 7-én.

            a Tanács részéről

            az elnök

         CZOMBA S.

      (1)  HL L 141., 2010.6.9., 1. o.

      (2)  HL L 141., 2010.6.9., 3. o.

      (3)  HL L 141., 2010.6.9., 6. o.


title: A Tanács határozata (1994. december 22.) az egyrészről az Európai Közösségek és azok tagállamai, másrészről a Bolgár Köztársaság közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv elfogadásáról

text:
Fontos jogi nyilatkozat

|

31994D0981

Hivatalos Lap L 378 , 31/12/1994 o. 0001 - 0004 finn különkiadás fejezet 11 kötet 37 o. 0290  svéd különkiadás fejezet 11 kötet 37 o. 0290

		A Tanács határozata(1994. december 22.)az egyrészről az Európai Közösségek és azok tagállamai, másrészről a Bolgár Köztársaság közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyv elfogadásáról(94/981/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésének első mondatával,tekintettel az esseni Európai Tanács 1994. december 9-én és 10-i következtetéseire,tekintettel a Bizottság javaslatára,mivel a Bizottság a Közösségek nevében a kereskedelemről és a kereskedelemmel kapcsolatos ügyekről szóló ideiglenes megállapodáshoz [1] és az Európa-megállapodáshoz csatolt második kiegészítő jegyzőkönyvről tárgyalt a Bolgár Köztársasággal;mivel e második kiegészítő jegyzőkönyvet jóvá kell hagyni,A KÖVETKEZŐKÉPPEN HATÁROZOTT:1. cikkA Tanács az Európai Közösség nevében jóváhagyja az egyrészről az Európai Közösségek és tagállamaik, másrészről a Bolgár Köztársaság közötti Európa-megállapodáshoz, valamint az egyrészről az Európai Gazdasági Közösség és az Európai Szén- és Acélközösség, másrészről a Bolgár Köztársaság között létrejött, a kereskedelemről és a kereskedelemmel kapcsolatos ügyekről szóló ideiglenes megállapodáshoz csatolt második kiegészítő jegyzőkönyvet.A második kiegészítő jegyzőkönyv szövegét csatolták e határozathoz.2. cikkA második kiegészítő jegyzőkönyv 3. cikkének alkalmazására vonatkozó rendelkezéseket a Szerződés II. mellékletének hatálya alá tartozó és a piac közös szervezésének keretében illeték- vagy vámköteles mezőgazdasági termékek, valamint a 07119040, a 20031020 és a 20031030 KN-kód alá tartozó termékek vonatkozásában a tej- és tejtermékpiac közös szervezéséről szóló, 1968. június 27-i 804/68/EGK tanácsi rendelet [2] 26. cikkében vagy a mezőgazdasági piacok közös szervezését megvalósító más rendeletek megfelelő rendelkezéseiben előírt eljárással összhangban fogadják el. Amennyiben a megállapodás alkalmazása szoros együttműködést tesz szükségessé Bulgáriával, a Bizottság minden intézkedést megtehet az ilyen együttműködés biztosítása érdekében.3. cikkA Tanács elnöke felhatalmazást kap, hogy kijelölje a második kiegészítő jegyzőkönyvnek a Közösség nevében történő aláírására jogosult személyt.A második kiegészítő jegyzőkönyv 8. cikkében előírt értesítést az Európai Közösség nevében a Tanács elnöke küldi meg.Kelt Brüsszelben, 1994. december 22-én.a Tanács részérőlaz elnökH. Seehofer[1] HL L 323., 1993.12.23., 2. o.[2] HL L 148., 1968.6.28., 13. o. A legutóbb az 1880/94/EK rendelettel (HL L 197., 1994.7.30., 21. o.) módosított rendelet.--------------------------------------------------


title: Az Europol igazgatótanácsának határozata ( 2009. június 4. ) az Europolról szóló tanácsi határozat 10. cikkének (4) bekezdése alapján történő adatfeldolgozásra vonatkozó feltételekről

text:
               29.12.2009

               HU

               Az Európai Unió Hivatalos Lapja

               L 348/1

      AZ EUROPOL IGAZGATÓTANÁCSÁNAK HATÁROZATA

   (2009. június 4.)
   az Europolról szóló tanácsi határozat 10. cikkének (4) bekezdése alapján történő adatfeldolgozásra vonatkozó feltételekről
   (2009/1010/IB)
   AZ EUROPOL IGAZGATÓTANÁCSA,
   tekintettel az Európai Rendőrségi Hivatal (Europol) létrehozásáról szóló, 2009. április 6-i tanácsi határozatra (1) (a továbbiakban: „Europol-határozat”) és különösen annak 10. cikke (4) bekezdésére,
   mivel:

               (1)

               Az igazgatótanács feladata, hogy az igazgató javaslata alapján – a közös ellenőrző szervvel folytatott konzultációt követően – meghatározza az olyan adatfeldolgozására vonatkozó feltételeket, amely annak megállapítására irányul, hogy az adatok jelentőséggel bírnak-e az Europol feladatai tekintetében és felvehetők-e az Europol valamelyik információfeldolgozó rendszerébe, különös tekintettel az adatokhoz való hozzáférésre és azok felhasználására, valamint az adatok tárolására és törlésére vonatkozó határidőkre.

               (2)

               E határozat elfogadásával az igazgatótanács figyelembe veszi azokat az elveket, amelyek az Európa Tanács 1981. január 28-i, az egyéneknek a személyes adatok gépi feldolgozása során való védelméről szóló egyezményben és az Európa Tanács Miniszteri Bizottságának 1987. szeptember 17-i, a személyes adatok rendőri ágazatban való felhasználását szabályozó R(87)15. számú ajánlásában találhatók.

               (3)

               Az igazgatótanács határozatát jóváhagyás céljából a Tanács elé kell terjeszteni,

         ELFOGADTA A KÖVETKEZŐ HATÁROZATOT:
   1. cikk
   Fogalommeghatározások
   E határozat alkalmazásában:
   a)   „személyes adat”: egy azonosított vagy azonosítható természetes személyre vonatkozó bármely információ; az azonosítható személy az, akit közvetlenül vagy közvetve azonosítani lehet, különösen egy azonosító számra, vagy egy vagy több olyan tényezőre való hivatkozással, amelyek jellemzőek az illető személy fizikai, pszichológiai, szellemi, gazdasági, kulturális vagy társadalmi identitására;
   b)   „személyes adatok feldolgozása”: bármilyen művelet vagy műveletsorozat, amelyet személyes adatokkal – akár automatikus, akár nem automatikus eszközök útján – végeznek el, úgymint gyűjtés, felvétel, rendszerezés, tárolás, átalakítás vagy módosítás, visszakeresés, egyeztetés, hasznosítás, továbbítás általi közlés, terjesztés vagy más módon hozzáférhetővé tétel, csoportosítás vagy összekapcsolás, zárolás, törlés vagy megsemmisítés;
   c)   „információfeldolgozó rendszerek”: az Europol Információs Rendszer, az elemzési munkafájlok és az Europol-határozat 10. cikkének (1) bekezdésében említett, személyes adatokat feldolgozó egyéb rendszerek;
   d)   „Europol Információs Rendszer”: az Europol-határozat 11. cikkének (1) bekezdésében említett rendszer;
   e)   „elemzési munkafájl”: az Europol-határozat 14. cikkében említettek szerinti elemzés céljára létrehozott fájl;
   f)   „uniós szervek”: az Európai Unióról szóló szerződés és az Európai Közösséget létrehozó szerződések által vagy azok alapján létrehozott, az Europol-határozat 22. cikkének (1) bekezdésében említett intézmények, szervek, hivatalok és ügynökségek;
   g)   „harmadik felek”: az Europol-határozat 23. cikkének (1) bekezdésében említett harmadik országok és szervezetek;
   h)   „az Europol megfelelően felhatalmazott személyzete”: azok az igazgató által kijelölt Europol-tisztviselők, akiknek feladata a személyes adatok e határozattal összhangban történő feldolgozása.
   2. cikk
   Hatály
   Ez a határozat az Europolnak továbbított személyes adatokra alkalmazandó annak megállapítása céljából, hogy ezek az adatok az Europol feladatai tekintetében jelentőséggel bírnak-e és felvehetők-e az Europol információfeldolgozó rendszereibe, a következő adatok kivételével:

               a)

               az Europol Információs Rendszerbe az Europol-határozat 13. cikkének (1) bekezdése értelmében bevitt személyes adatok;

               b)

               valamely tagállam, uniós szerv vagy harmadik fél által egy adott elemzési munkafájlba való felvételre felkínált személyes adatok, valamint az elemzési munkafájlba az Europol-határozat 14. cikkének értelmében bevitt személyes adatok;

               c)

               az Europolnak az Europol-határozat 10. cikke (1) bekezdésének utolsó mondatában említett, személyes adatokat feldolgozó más rendszerbe való felvételre továbbított személyes adatok.

         3. cikk
   Hozzáférés és felhasználás
   (1)   Az Europol által e határozat alapján feldolgozott személyes adatokhoz kizárólag az Europol megfelelően felhatalmazott személyzete férhet hozzá.
   (2)   Az Europol-határozat 17. cikkének sérelme nélkül az Europol által e határozat alapján feldolgozott személyes adatok kizárólag annak megállapítása céljából használhatók fel, hogy ezek az adatok az Europol feladatai tekintetében jelentőséggel bírnak-e, és felvehetők-e az Europol információfeldolgozó rendszereibe.
   (3)   Ha az Europol megállapítja, hogy az adatok feladatai tekintetében jelentőséggel bírnak, és felvehetők az Europol Információs Rendszerbe, javasolja, hogy az adatokat átadó tagállam az Europol-határozat 13. cikke (1) bekezdésének megfelelően vigye be az adatokat az Europol Információs Rendszerbe. Ha a tagállam nem az Europol javaslatának megfelelően jár el, e határozat 5. cikkét kell alkalmazni.
   4. cikk
   A személyes adatok védelmére és az adatbiztonságra vonatkozó szabályok
   (1)   A személyes adatok e határozat alapján történő feldolgozása során az Europolnak be kell tartania a személyes adatok védelmére és az adatbiztonságra vonatkozóan az Europol-határozatban és különösen annak 18., 27. és 35. cikkében előírt szabályokat, valamint az azok végrehajtása tekintetében elfogadott szabályokat.
   (2)   Abban az esetben, ha az Europol úgy határoz, hogy az említett adatokat felveszi információfeldolgozó rendszereibe, onnan törli vagy megsemmisíti, erről értesítenie kell az adatokat átadó tagállamot, uniós szervet vagy harmadik felet.
   5. cikk
   Az adatok tárolására vonatkozó határidők
   (1)   A személyes adatoknak a 3. cikk (2) bekezdésével összhangban történő felhasználásáról a lehető leghamarabb, de mindenképpen legkésőbb az említett adatok Europol általi kézhezvételétől számított hat hónapon belül határozni kell.
   (2)   Amennyiben a hat hónapos határidő végéig nem születik ilyen határozat, a szóban forgó személyes adatokat törölni kell vagy meg kell semmisíteni, és erről értesíteni kell az adatokat átadó tagállamot, uniós szervet vagy harmadik felet.
   6. cikk
   Jogi felelősség
   Az Europol felel ezen határozat 3., 4. és 5. cikkének betartásáért.
   7. cikk
   Hatálybalépés
   Ez a határozat az Europol-határozat alkalmazásának napján lép hatályba.

      Kelt Hágában, 2009. június 4-én.
      A Tanács által 2009. november 30-án jóváhagyva.

            az elnök

         S. CLERTON

      (1)  HL L 121., 2009.5.15., 37. o.


title: 2014/28/EU: Az Európai Központi Bank határozata ( 2013. augusztus 29. ) az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról (EKB/2013/26)

text:
               21.1.2014

               HU

               Az Európai Unió Hivatalos Lapja

               L 16/47

      AZ EURÓPAI KÖZPONTI BANK HATÁROZATA

   (2013. augusztus 29.)
   az Európai Központi Bank felhalmozott tőkéjéhez való hozzájáruláshoz és a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról
   (EKB/2013/26)
   (2014/28/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank Alapokmányára és különösen annak 30. cikkére,
   mivel:

               (1)

               A nemzeti központi bankoknak az Európai Központi Bank tőkejegyzési kulcsában való százalékos részesedéséről szóló, 2013. augusztus 29-i EKB/2013/28 határozat (1) előírja az Európai Központi Bank („EKB”) tőkejegyzési kulcsának (a továbbiakban: tőkejegyzési kulcs) a Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 29.3. cikkével összhangban történő módosítását, illetve megállapítja a tőkejegyzési kulcsban az egyes nemzeti központi bankokhoz („NKB”) 2014. január 1-jei hatállyal rendelt súlyokat (a továbbiakban: tőkejegyzésikulcs-súlyok).

               (2)

               A tőkejegyzésikulcs-súlyok módosítása és az NKB-knak az EKB jegyzett tőkéjében való részesedése ennek eredményeképpen bekövetkező változásai szükségessé teszik azon követelések módosítását, amelyeket az EKB a KBER Alapokmánya 30.3. cikke szerint jóváírt azon tagállamok NKB-ja számára, amelyek pénzneme az euro (a továbbiakban: az euroövezeti tagállamok), illetve amelyek megegyeznek az euroövezeti NKB-k által az EKB számára átadott, devizatartalékokat megtestesítő eszközökkel (a továbbiakban: a követelések). Azon euroövezeti NKB-k, amelyeknek a követelései 2014. január 1-jén a tőkejegyzési kulcs emelése következtében nőnek, kompenzációs átutalást kötelesek végrehajtani az EKB számára, míg az EKB köteles kompenzációs átutalást végrehajtani azon euroövezeti NKB-k számára, amelyeknek követelései a tőkejegyzésikulcs-súlyuk csökkentése következtében csökkennek.

               (3)

               A méltányos eljárásnak, az egyenlő bánásmódnak és a jogos elvárások védelmének a KBER Alapokmánya alapját képező általános elvével összhangban azok az euroövezeti NKB-k, amelyek relatív részesedése az EKB felhalmozott tőkéjében a fent említett kiigazítások következtében nő, szintén kötelesek kompenzációs átutalást végrehajtani azon euroövezeti NKB-k számára, amelyek relatív részesedése csökken.

               (4)

               Az egyes euroövezeti NKB-k 2013. december 31-ével bezárólag, illetve 2014. január 1-jétől alkalmazandó tőkejegyzésikulcs-súlyát az EKB teljes, valamennyi euroövezeti NKB által jegyzett tőkéje százalékos arányában kell meghatározni annak kiszámítása céljából, hogy milyen mértékben módosult az egyes euroövezeti NKB-k részesedése az EKB felhalmozott tőkéjében.

               (5)

               Ennek megfelelően el kell fogadni egy olyan új EKB-határozatot, amely hatályon kívül helyezi az Európai Központi Bank felhalmozott tőkéjéhez való hozzájáruláshoz, valamint a nemzeti központi bankoknak az átadott, devizatartalékokat megtestesítő eszközökkel megegyező követelései módosításához szükséges intézkedések megállapításáról szóló, 2013. június 21-i EKB/2013/15 határozatot (2), az EKB/2013/15 határozat 4. cikke összes követelménye végrehajtásának sérelme nélkül.

               (6)

               Az euro Lettország általi 2014. január 1-jén történő bevezetéséről szóló, 2013. július 9-i 2013/387/EU tanácsi határozat (3) 1. cikke szerint, az Európai Unió működéséről szóló szerződés 140. cikkének (2) bekezdésével összhangban Lettország teljesíti az euro bevezetéséhez szükséges feltételeket, és a 2003. évi csatlakozási okmány (4) 4. cikkében említett, rá vonatkozó eltérés 2014. január 1-jei hatállyal megszűnik,

         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában:
   a)   a „felhalmozott tőke”: az EKB tartalékainak, az átértékelési számláknak és a tartalékok közé tartozó céltartalékoknak az EKB által 2013. december 31-én kiszámított összege. Az EKB tartalékai és tartalék jellegű céltartalékai magukban foglalják – a „felhalmozott tőke” általánossága sérelme nélkül – az általános tartalékot, illetve a devizaárfolyamokkal, kamatlábakkal, hitelezéssel és a piaci árakkal kapcsolatos értékelési veszteségekre képzett céltartalékot;
   b)   az „átutalási időpont”: az EKB 2013. pénzügyi évre vonatkozó éves kimutatásainak a Kormányzótanács által való jóváhagyását követő második munkanap.
   2. cikk
   Az EKB tartalékaihoz és céltartalékaihoz való hozzájárulás
   (1)   Amennyiben egy euroövezeti NKB részesedése a felhalmozott tőkében nő a tőkejegyzésikulcs-súlyának 2014. január 1-jétől való emelkedése miatt, az ilyen euroövezeti NKB az átutalási időpontban átutalja az EKB számára a (3) bekezdés szerint meghatározott összeget.
   (2)   Amennyiben egy euroövezeti NKB részesedése a felhalmozott tőkében csökken a tőkejegyzésikulcs-súlyának 2014. január 1-jétől való csökkenése miatt, az EKB az átutalási időpontban átutalja az ilyen euroövezeti NKB számára a (3) bekezdés szerint meghatározott összeget.
   (3)   Az EKB azon a napon vagy azt megelőzően, amikor a Kormányzótanács jóváhagyja az EKB 2013. pénzügyi évre vonatkozó éves kimutatásait, kiszámítja az (1) bekezdés alkalmazása esetén az euroövezeti NKB által az EKB számára átutalandó összeget, illetve a (2) bekezdés alkalmazása esetén az EKB által az euroövezeti NKB számára átutalandó összeget, valamint erről értesíti az egyes euroövezeti NKB-ket. A kerekített, átutalandó összeg kiszámításánál a felhalmozott tőkét meg kell szorozni az egyes euroövezeti NKB-k 2013. december 31-én, illetve 2014. január 1-jétől alkalmazandó tőkejegyzésikulcs-súlya közötti abszolút különbséggel, és e szorzatot el kell osztani 100-al.
   (4)   A (3) bekezdésben meghatározott összegek 2014. január 1-jén euróban esedékesek, mindazonáltal azok átutalására az átutalási időpontban kerül sor.
   (5)   Az átutalási időpontban az (1) vagy a (2) bekezdés alapján átutalásra köteles euroövezeti NKB vagy az EKB elkülönített összegként ugyancsak átutalja az euroövezeti NKB vagy az EKB által átutalandó összegek után 2014. január 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   (6)   Amennyiben a felhalmozott tőke nullánál kevesebb, a (3) bekezdés és az (5) bekezdés alapján átutalandó összegeket a (3) bekezdésben és az (5) bekezdésben meghatározottakhoz képest ellentétes irányban kell elszámolni.
   3. cikk
   Az átadott, devizatartalékokat megtestesítő eszközökkel megegyező követelések módosítása
   (1)   Tekintve, hogy a Kormányzótanács az Európai Központi Bank tőkéjének a Latvijas Banka általi befizetéséről, a Latvijas Banka devizatartalékokat megtestesítő eszközeinek az Európai Központi Bank számára történő átadásáról, valamint a Latvijas Banka Európai Központi Bank tartalékaihoz és céltartalékaihoz való hozzájárulásáról szóló külön határozatban fogja szabályozni a Latvijas Banka által átadott, devizatartalékokat megtestesítő eszközökkel megegyező követeléseinek kiigazítását, ez a cikk szabályozza a többi euroövezeti NKB átadott, devizatartalékokat megtestesítő eszközökkel megegyező követeléseinek kiigazítását.
   (2)   Az euroövezeti NKB-k követelései 2014. január 1-jétől módosításra kerülnek azok módosított tőkejegyzésikulcs-súlyaival összhangban. Az euroövezeti NKB-k 2014. január 1-jétől hatályos követeléseinek értékét az e határozat mellékletében található táblázat harmadik oszlopa mutatja.
   (3)   Ebből a célból, e rendelkezés alapján és minden egyéb megkövetelhető alakiság és cselekmény nélkül valamennyi euroövezeti NKB-t úgy kell tekinteni, hogy 2014. január 1-jén átutalta vagy megkapta az ezen határozat mellékletében található táblázat negyedik oszlopában a neve mellett (euróban) feltüntetett követelés abszolút értékét; a táblázatban a „–” jel jelzi az euroövezeti NKB által az EKB-nak átutalandó követelést, míg „+” jel az EKB által az euroövezeti NKB-nak átutalandó követelést.
   (4)   A transzeurópai automatizált valós idejű bruttó elszámolású rendszer (TARGET2) 2014. január 1-jét követő első üzleti napján az euroövezeti NKB-k átutalják vagy megkapják az ezen határozat mellékletében található táblázat negyedik oszlopában a nevük mellett (euróban) feltüntetett összeg abszolút értékét; a táblázatban a „+” jel jelzi az euroövezeti NKB által az EKB-nak átutalandó összeget, míg a „–” jel az EKB által az euroövezeti NKB-nak átutalandó összeget.
   (5)   A TARGET2 2014. január 1-jét követő első üzleti napján a (4) bekezdés alapján átutalásra köteles euroövezeti NKB vagy az EKB elkülönített összegként ugyancsak átutalja az euroövezeti NKB vagy az EKB által átutalandó összegek után a 2014. január 1-jétől az átutalási időpontig fizetendő kamat összegét. E kamatösszeg küldői és címzettjei megegyeznek azon összegek küldőivel és címzettjeivel, amelyek után kamatot kell fizetni.
   4. cikk
   Általános rendelkezések
   (1)   A 2. cikk (5) bekezdése és a 3. cikk (5) bekezdése szerinti kamatokat napi szinten számítják a 360 napos számítási módszer alapján az eurorendszer legutolsó fő refinanszírozási műveletében alkalmazott marginális kamatlábbal azonos kamatlábon.
   (2)   Valamennyi, a 2. cikk (1), (2) és (5) bekezdése, valamint a 3. cikk (4) és (5) bekezdése alapján teljesítendő átutalásra külön, a TARGET2-n keresztül kerül sor.
   (3)   Az EKB és a (2) bekezdésben említett átutalásra köteles euroövezeti NKB-k megfelelő időben kiadják az ilyen átutalások időben történő szabályszerű végrehajtásához szükséges utasításokat.
   5. cikk
   Hatálybalépés és hatályon kívül helyezés
   (1)   Ez a határozat 2014. január 1-jén lép hatályba.
   (2)   Az EKB/2013/15 határozat 2014. január 1-jén hatályát veszti. E hatályon kívül helyezés azonban nem érinti az EKB/2013/15 határozat 4. cikke szerinti összes követelmény végrehajtását.
   (3)   Az EKB/2013/15 határozatra való hivatkozásokat az erre a határozatra való hivatkozásként kell értelmezni.

      Kelt Frankfurt am Mainban, 2013. augusztus 29-én.

            az EKB elnöke

         Mario DRAGHI

      (1)  Lásd e Hivatalos Lap 53. oldalát.

      (2)  HL L 187., 2013.7.6., 9. o.

      (3)  HL L 195., 2013.7.18., 24. o.

      (4)  A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, valamint az Európai Unió alapját képező szerződések kiigazításáról szóló okmány (HL L 236., 2003.9.23., 33. o.)

      MELLÉKLET

         AZ EKB SZÁMÁRA ÁTADOTT, DEVIZATARTALÉKOKAT MEGTESTESÍTŐ ESZKÖZÖKKEL MEGEGYEZŐ KÖVETELÉSEK

                  (EUR)

                  Euroövezeti NKB

                  Az EKB számára átadott, devizatartalékokat megtestesítő eszközökkel megegyező követelés 2013. december 31-én

                  Az EKB számára átadott, devizatartalékokat megtestesítő eszközökkel megegyező követelés 2014. január 1-jétől

                  Átutalás összege

                  Nationale Bank van België/Banque nationale de Belgique

                  1 401 024 414,99

                  1 435 910 942,87

                  34 886 527,88

                  Deutsche Bundesbank

                  10 871 789 515,48

                  10 429 623 057,57

                  – 442 166 457,91

                  Eesti Pank

                  103 152 856,50

                  111 729 610,86

                  8 576 754,36

                  Banc Ceannais na hÉireann/Central Bank of Ireland

                  643 894 038,51

                  672 637 755,83

                  28 743 717,32

                  Bank of Greece

                  1 129 060 170,31

                  1 178 260 605,79

                  49 200 435,48

                  Banco de España

                  4 782 873 429,96

                  5 123 393 758,49

                  340 520 328,53

                  Banque de France

                  8 190 916 316,35

                  8 216 994 285,69

                  26 077 969,34

                  Banca d’Italia

                  7 218 961 423,55

                  7 134 236 998,72

                  –84 724 424,83

                  Central Bank of Cyprus

                  77 248 740,29

                  87 679 928,02

                  10 431 187,73

                  Latvijas Banka

                  0,00

                  163 479 892,24 (1)

                  163 479 892,24

                  Banque centrale du Luxembourg

                  100 776 863,74

                  117 640 617,24

                  16 863 753,50

                  Bank Ċentrali ta’ Malta/Central Bank of Malta

                  36 798 912,29

                  37 552 275,85

                  753 363,56

                  De Nederlandsche Bank

                  2 298 512 217,57

                  2 320 070 005,55

                  21 557 787,98

                  Oesterreichische Nationalbank

                  1 122 511 702,45

                  1 137 636 924,67

                  15 125 222,22

                  Banco de Portugal

                  1 022 024 593,93

                  1 010 318 483,25

                  –11 706 110,68

                  Banka Slovenije

                  189 499 910,53

                  200 220 853,48

                  10 720 942,95

                  Národná banka Slovenska

                  398 761 126,72

                  447 671 806,99

                  48 910 680,27

                  Suomen Pankki

                  721 838 191,31

                  728 096 903,95

                  6 258 712,64

                  Összesen (2)

                  40 309 644 424,48

                  40 553 154 707,06

                  243 510 282,58

         (1)  Átutalandó az Európai Központi Bank tőkéjének a Latvijas Banka általi befizetéséről, a Latvijas Banka devizatartalékokat megtestesítő eszközeinek az Európai Központi Bank számára történő átadásáról, valamint a Latvijas Banka Európai Központi Bank tartalékaihoz és céltartalékaihoz való hozzájárulásáról szóló, 2013. december 31-i EKB/2013/53 határozatban megállapított naptól kezdődően.

         (2)  A kerekítés miatt előfordulhat, hogy a végösszeg nem egyezik meg pontosan a feltüntetett számok összegével.